b'\n_START_ARTICLE_\nAmeri\xc5\xa1ki \xc5\xa1\xc4\x8durek\n_START_SECTION_\nZna\xc4\x8dilnosti\n_START_PARAGRAPH_\nAmeri\xc5\xa1ki \xc5\xa1\xc4\x8durek prena\xc5\xa1a temperature okoli 29\xc2\xa0\xc2\xb0C. \xc5\xbdivi v vla\xc5\xbenem okolju, vendar prena\xc5\xa1a tudi suhe pogoje, \xc4\x8de ima dostop do vode. \xc5\xbdivi leto in pol, nimfe pa se razvijejo v 4 do 15 mesecih. Zraste do dol\xc5\xbeine 4\xc2\xa0cm in dose\xc5\xbee hitrost 4,5\xc2\xa0km na uro, kar je blizu hitrosti \xc4\x8dlovekove hoje. To pomeni, da v sekundi naredi 50 kratno pot svoje dol\xc5\xbeine.\n_START_SECTION_\n\xc5\xbdivljenjski krog\n_START_PARAGRAPH_\nSamica izle\xc5\xbee jaj\xc4\x8deca v ovoj (ooteka) na povr\xc5\xa1ino varnih mest. Ovoj je ovalen in rjave barve, po dveh dneh po\xc4\x8drni. Iz jaj\xc4\x8dec se v 6 do 8 tednih izle\xc5\xbeejo nedozorele \xc5\xbeivali, ki dozorijo v 6 do 12 mesecih. Odrasla \xc5\xbeival \xc5\xbeivi dobro leto. Samice v \xc4\x8dasu svojega \xc5\xbeivljenja izle\xc5\xbeejo do 150 jaj\xc4\x8dec.\n_START_SECTION_\nUporaba\n_START_PARAGRAPH_\nAmeri\xc5\xa1ki \xc5\xa1\xc4\x8durek se uporablja kot \xc5\xbeiva hrana za pajke in gekone. Prednost teh \xc5\xa1\xc4\x8durkov pred drugimi je, da ne plezajo iz posode, ne letijo in se ne razmno\xc5\xbeijo v stanovanju. So primerni za hranjenje pajkov in ku\xc5\xa1\xc4\x8daric, ker se ne zakopavajo v podlago. So hitri kot \xc4\x8dri\xc4\x8dki, vendar nimajo trdega hitinastega oklepa. So oportunisti in jedo vse. Hranimo jih lahko z listi solate, sadjem ali celo z mesno hrano v obliki ma\xc4\x8djih ali pasjih briketov. Kljub temu, da stanovanje ni primerno okolje za ameri\xc5\xa1kega \xc5\xa1\xc4\x8durka, se ta lahko razmno\xc5\xbei, \xc4\x8de uide iz nadzora in najde ugoden \xc5\xbeivljenjski prostor.'